open-index/open-wikipedia-markdown huggingface dataset:
Pokémon Ruby ja Sapphire

**Pokémon Ruby** ja **Pokémon Sapphire** () ovat Japanissa vuonna 2002 Game Boy Advancelle julkaistut Pokémon-pelit, joiden kehityksestä vastaa Game Freak ja julkaisusta Nintendo. 

Pelaaja on Pokémon-kouluttaja, joka saa valita yhden Pokémonin aloituspokémonikseen kolmesta vaihtoehdosta: Treecko, Torchic tai Mudkip. Kun Pokémon on valittu, saa naapurissa asuva pelihahmon ystävä yhden kahdesta jäljelle jääneestä pokémonista, jolla on aina etulyöntiasema pelaajan Pokémonia kohtaan. Pelissä napataan Pokémoneja, yritetään voittaa voimakkaat kahdeksan salipäällikköä jotka ovat eri puolilla pelialuetta ja lopulta tavoitteena on päästä Pokémon-liigaan jossa voi voittaa Pokémon-mestaruuden.

Riippuen pelistä, pelaaja kohtaa vastustajinaan joko Magmaryhmän (*Pokémon Ruby*) tai Aquaryhmän (*Pokémon Sapphire*) useasti pelin varrella. Peleissä on joitain Pokémoneja, jotka on vaihdettava pelien välillä, jotta kaikki Pokémonit saataisiin yhteen peliin.

Pokémon Ruby ja Sapphire -peleissä jokaiselle Pokémonille annetaan jokin erikoistaito tai -voima. Uudistuksia ovat myös marjat, joita kastelemalla saattaa saada monia eri marjoja, joista osaa käytetään Pokémonien auttamiseen taistelussa tai sen jälkeen, ja osaa Pokéblockien, eräänlaisten Pokémoneille tarkoitettujen karkkien tekemiseen. Pelissä voi tavata - versiosta riippuen – Latioksen tai Latiaksen. Pokémon-liigan voitettuaan pelaaja voi hieman ennen Pacifidlog Townia olevasta "Taivaspilarista" (Sky Pillar) löytää legendaarisen Rayquaza-Pokémonin.

Nintendo ilmoitti toukokuun 7. päivänä, että peleistä on tulossa uudelleen tehdyt versiot Nintendo 3DS:lle. Uusintapainosten nimet olivat *[[Pokémon Omega Ruby ja Alpha Sapphire]]* ja ne julkaistiin *[[Pokémon X ja Y]]* -pelien tapaan marraskuussa 2014.

## Uudistukset
* Jokaisella Pokémonilla on nyt kyky (*Ability*), joka esimerkiksi laukaisee säämuutoksen tai estää tietynlaisten iskujen käyttämisen, sekä luonne (*Nature*), jotka vähentävät yhtä statia samalla kasvattaen toista.
* Tuplataistelut (*Double Battles*), joissa yhteensä neljä pokémonia on yhtä aikaa kentällä, ovat mahdollisia.
* Pokémon-kilpailut (*Pokémon Contest*), joissa pokémonit kilpailevat eri kategorioissa.
Pk-yritys

**Pk-yritys** eli **pieni tai keskikokoinen yritys** on käsite, jolla kuvataan tyypillisesti alle 250 työntekijän yrityksiä. Ryhmään lasketaan kuuluvaksi alle 10 työntekijän mikroyritykset, 10-50 työntekijän pienet yritykset sekä keskisuuret 50–250 työntekijän yritykset. Valtaosa Suomen n. 295 000 yrityksestä oli vuonna 2020 pk-yrityksiä: alle 10 hengen yrityksiä on 93 prosenttia, joista suurin osa oli yksinyrittäjiä. Pk-yrityksiä suurempia suuryrityksiä oli vuonna 2020 ainoastaan 662 kappaletta.

## Määritelmät
Pk-yrittäjyydestä käytetään Euroopan unionissa lyhennettä *SME*. Yhdysvalloissa pk-yrityksistä käytetään lyhennettä *SMB*. Yhdysvalloissa luokkaan luokitellaan Euroopasta poiketen alle 500 henkilön yritykset. Ranskassa pk-yrityksistä käytetään lyhennettä *PME* joka tarkoittaa *Petites et Moyennes Enterprises*. Euroopan unionin määritelmän mukaan pk-yritykset jaetaan kolmeen luokkaan:

## Toiminta
### Euroopassa
Euroopan unionissa toimi vuonna 2014 yli 21 miljoonaa pk-yritystä, joisssa työskenteli 88,8 miljoonaa ihmistä. Noin 90 % yrityksistä kuului pk-yrityksiin ja niissä oli kaksi kolmasosaa työpaikoista. Euroopan unioni pitää pk-yritysten merkitystä suurena Euroopan taloudelle, talouskasvulle, kilpailukyvylle ja työllisyydelle. Suuren taloudellisen merkityksen vuoksi pk-yritykset ovat yksi EU-politiikan keskeisistä painopisteistä. Euroopan komissio on pyrkinyt edistämään yrittäjyyttä ja parantamaan pk-yritysten liiketoimintaympäristöä.

### Pohjoismaissa
#### Tanskassa
Tanskan noin 300 000 yrityksestä vuonna 2019 oli noin 99 % pk-yrityksiä ja tanskalaisten yritysten työntekijöistä kaksi kolmasosaa työskentelee pk-yrityksissä. Tanskalaiset pk-yritykset työllistävät siis lähes miljoona ihmistä. Tanskalaisten mikroyritysten kansainvälisyys on rajallista, mutta keskisuuret yritykset ovat yhtä kansainvälistyneitä kuin suuret yritykset. Tanskassa pk-yritysten haasteet ovat erityisesti ammattitaitoisen ja korkeasti koulutetun työvoiman riittävyydessä. Monet tanskalaiset pk-yritykset ovat järjestäytyneet SMV Danmarkiin.

#### Suomessa
Suomessa toimi vuonna 2020 294&nbsp;303 pk-yritystä. Määrä on ollut laskussa, sillä vuonna 2012 pk-yrityksiä oli vielä 315&nbsp;566 kappaletta. Alle 10 työntekijän yrityksiä näistä oli 274&nbsp;562 joista yksinyrittäjiä 194&nbsp;000. Vuosina 2001–2019 pk-yrityksiin syntyi työpaikkoja 160&nbsp;646 ihmiselle. Kaikkien suomalaisten yritysten liikevaihdosta 57,5 % syntyi pk-yrityksissä ja pk-sektorin osuus bruttokansantuotteesta on runsas 40 prosenttia. 115 000 yritystä on järjestäytynyt Suomen Yrittäjiin.

## Katso myös
* Yrityskoko

## Lähteet

## Aiheesta muualla
*Pienten ja keskisuurten yritysten henkilöstön osuus 1993-2011 Findikaattori
Volksparkstadion

**Volksparkstadion** on Hampurissa, Saksassa sijaitseva stadion. Se toimii Bundesliigassa pelaavan Hamburger SV:n kotikenttänä. Stadion oli myös yksi vuoden 2006 jalkapallon maailmanmestaruuskilpailujen tapahtumapaikoista.

Ensimmäinen samalla paikalla sijainnut stadion avattiin vuonna 1925 nimellä *Altonaer Stadion* noin 50&nbsp;000 katsojaa varten. Operaatio Gomorrahin aiheuttamia tuhoja kärsinyt stadion rakennettiin sodan jälkeen uudelleen käyttäen hyväksi pommituksissa tuhoutuneiden rakennusten jäännöksiä. Volksparkstadionin rakennustyöt valmistuivat 1953 ja uudelle, myös yleisurheilukäyttöön soveltuneelle stadionille mahtui jopa 75&nbsp;000 katsojaa. Suurta suosiota avoin ja laaja stadion ei kuitenkaan saanut osakseen kannattajien kokiessa hyvän tunnelman aikaansaamisen poikkeuksellisen vaikeaksi.

Stadion valittiin yhdeksi vuoden 1974 jalkapallon MM-kilpailujen pelipaikoista. Siellä pelattiin kolme alkulohko-ottelua. Vuoden 1988 jalkapallon EM-kilpailuissa stadion sai järjestettäväkseen yhden välieräottelun; tuolloin kapasiteetti oli noin 61&nbsp;200 katsojaa.

Saksan saatua vuoden 2006 jalkapallon maailmanmestaruuskilpailut järjestettäväkseen päätettiin epäsuosittu ja jokseenkin vanhentunut stadion rakentaa kokonaan uudestaan, samalle paikalle mutta ilman juoksuratoja ja 90° käännettynä. Vuonna 1998 alkaneet ja kaksi vuotta myöhemmin valmistuneet rakennustyöt tulivat maksamaan kaikkiaan noin 97 miljoonaa euroa. Uudeksi kapasiteetiksi muodostui 57&nbsp;000. Rakennustöitä vaikeutti muun muassa vaadittu erikoislupa ilmailuviranomaisilta, sillä stadion sijaitsee keskellä Hampurin lentoaseman vilkkainta laskeutumisreittiä.

Vuonna 2001 nimioikeudet vuokrattiin neljäksi vuodeksi tietoliikennepalveluita tarjoavalle AOL-konsernille 15,3 miljoonalla eurolla ja 2005 sopimusta jatkettiin vielä kahdella vuodella. Vuoden 2006 MM-kilpailuissa stadion kantoi kuitenkin nimeä *FIFA WM-Stadion Hamburg*, sillä AOL ei kuulunut turnauksen virallisiin sponsoreihin. Stadionilla pelattiin turnauksen neljä alkusarjan ottelua ja yksi neljännesvälierä. Vuosina 2007–2010 stadionin nimi oli *HSH Nordbank Arena* ja vuosina 2010–2015 *Imtech Arena*. Heinäkuusta 2015 lähtien stadionin nimi on ollut jälleen Volksparkstadion.

Ukrainalaisjoukkue Shakhtar Donetsk pelasi Mestarien liigan kaudella 2023-2024 lohkovaiheen kotiottelunsa Volksparkstadionilla Venäjän hyökättyä Ukrainaan vuonna 2022.

## Lähteet

## Aiheesta muualla

*Kuvia stadionista
Seppo Kimanen

**Seppo Tapani Kimanen** (s. 7. helmikuuta 1949 Helsinki) on suomalainen sellisti. Hän kävi keskikoulun ja osan lukiota Joensuun lyseossa. Hän opiskeli Prahan konservatoriossa 1966, Pariisin konservatoriossa 1967–1969 ja suoritti sellonsoiton opintoja Detmoldin musiikkiakatemiassa Länsi-Saksassa 1969–1970.

Kimanen soitti ensikonsertin 1969, toimi Turun musiikkiopiston lehtorina 1971–1974 ja Radion sinfoniaorkesterin kolmantena soolosellistinä 1974–1977. Kimanen perusti vuonna 1970 viulisti Yoshiko Arain kanssa Kuhmon kamarimusiikkifestivaalin. Hän toimi myös sen taiteellisena johtajana 1970–1977 ja 1980–2005. Vuonna 2006 häntä seurasi Vladimir Mendelssohn. Vuodesta 1976 vuoteen 1979 Kimanen toimi Helsingin juhlaviikkojen johtajana. Taiteen keskustoimikunnan taiteilijaprofessorina hän toimi 2000–2005. Hän johti Lontoon Suomi-instituuttia vuodesta 2005 vuoteen 2007 ja siirtyi 1. syyskuuta 2007 lehdistövirkamieheksi Suomen Tokion suurlähetystöön. Kimanen on ollut vuodesta 2010 alkaen Kauniaisten musiikkijuhlien taiteellinen johtaja. 

Kimanen soittaa Jean Sibelius -kvartetissa. Hän on toiminut useiden musiikkijuhlien taiteellisena neuvonantajana ja esiintynyt solistina ja kamarimuusikkona eri puolilla maailmaa vuodesta 1973. Vuonna 2005 Kimanen sai Suomen Säveltäjät ry:n Madetoja-palkinnon ja Metsämiesten säätiön Luonnotar-palkinnon. Hän toimi EU:n Euroopan kulttuuripääkaupungit vuonna 2011 valintalautakunnan jäsenenä vuonna 2007. Kimanen on kirjoittanut kolumneja Kainuun Sanomiin vuodesta 1988 lähtien, Turun Sanomiin vuodesta 1997, Rondo-lehteen vuodesta 2003 ja Etelä-Suomen Sanomiin vuodesta 2005 lähtien. Kimaselta on ilmestynyt myös kaksi kirjaa: Kimasen lento ja Kamarimusiikin kauneus.

Kimanen sai professorin arvonimen vuonna 1999. Hän sai myös Pro Finlandia -mitalin 1986, Suomen Kulttuurirahaston tunnustuspalkinnon vuonna 1992 ja Aleksis Kiven Seuran Eskon puumerkki -palkinnon 1989.

Seppo Kimasen puoliso on viulisti Yoshiko Arai. 

## Teokset
* 
* 
* 

## Lähteet
Liisa Pohjola

**Maija-Liisa Pohjola** (oik. **Pohjola-Oramo**; 9. heinäkuuta 1936 Seinäjoki – 31. joulukuuta 2021) oli suomalainen pianisti ja pianopedagogi. Hän opiskeli Helsingissä Timo Mikkilän, Wienissä Richard Hauserin, Essenissä Detlev Krausin ja Pariisissa Magda Tagliaferron johdolla. Pohjolan ensikonsertti Sibelius-Akatemiassa oli vuonna 1955.

Pohjolasta tuli vuonna 1976 pianonsoiton professori Sibelius-Akatemiaan, jossa hän oli opettanut vuodesta 1965 alkaen. Sitä ennen hän oli opettanut muun muassa Turun konservatoriossa. Hän jäi eläkkeelle vuonna 2001. Pohjola esiintyi solistina ja kamarimuusikkona Euroopan eri maissa. Hän oli ansioitunut erityisesti uuden musiikin tulkitsijana, ja hän oli kantaesittänyt lukuisia teoksia, muun muassa Erik Bergmanin, Kalevi Ahon, Pertti Jalavan, ja Mikko Heiniön sävellyksiä.

Liisa Pohjola oli Ensti Pohjolan, Erkki Pohjolan ja Paavo Pohjolan sisar. Liisa Pohjola oli vuosina 1965–1979 naimisissa professori Ilkka Oramon kanssa. Heidän poikansa Sakari Oramo on tunnettu kapellimestari ja tyttärensä Anna-Maaria Oramo barokkicembalisti ja -urkuri.

## Palkinnot ja tunnustukset
*Madetoja-palkinto (Suomen Säveltäjät) 1988 
*Pro Musica säätiön palkinto 1999
*Säveltaiteen valtionpalkinto 2010

## Lähteet

## Aiheesta muualla
*
*Maija-Liisa Pohjolan muistokirjoitus Helsingin Sanomissa
Michael Wesley-Smith

**Michael Thomas Wesley-Smith** (s. 2. joulukuuta 1983 Wellington) on uusiseelantilainen televisionäyttelijä. Parhaiten hänet tunnetaan tekniikkaguru Jackin roolista nuortensarjassa *[[Klaani (televisiosarja)|Klaani]]*.

## TV-työt
**[[The Legend of William Tell]]*
** jakso ”The Challenge” (1998) – Flynn
**[[Klaani (televisiosarja)|Klaani]]* (*The Tribe*, 1999–2003) – Jack
**[[Atlantis High]]* (2001) – Giles Gordon
**[[The Strip (uusiseelantilainen televisiosarja)|The Strip]]*
** jakso ”Get Over It” (2002) – Craig

## Aiheesta muualla
*
Natalja Gutman

**Natalja Grigorjevna Gutman** (ven. Наталья Григорьевна Гутман; s. 14. marraskuuta 1942, Kazan) on venäläinen sellisti. Häntä opetti muun muassa Mstislav Rostropovitš Moskovan konservatoriossa. 

Gutman aloitti sellonsoiton 5-vuotiaana. Hän oli naimisissa viulisti Oleg Kaganin kanssa tämän kuolemaan saakka vuonna 1990. 

Gutman on levyttänyt muiden muassa Dmitri Šostakovitšin, Antonín Dvořákin, Robert Schumannin ja Alfred Schnittken sellokonsertot.
Alavieskan kirkko

**Alavieskan kirkko** on Alavieskan seurakunnan kirkko Alavieskan keskustaajamassa Pohjois-Pohjanmaalla.

Nykyinen, järjestyksessään Alavieskan neljäs kirkko, valmistui 1948. Tiilestä rakennetun perinteistä muotokieltä edustavan pitkäkirkon on suunnitellut rakennustoimisto J. Karvonen Oulusta.

Alavieskan kappeliseurakunta perustettiin 1782. Seurakunta oli osa Kalajoen emäseurakuntaa. Itsenäiseksi seurakunnaksi Alavieska erotettiin 1879.

## Aiemmat kirkkorakennukset
Alavieskan ensimmäinen kirkko, joka sijaitsi Kalajoen rannalla Tikkakosken partaalla, rakennettiin jo 1651. Nykyisen kirkon vieressä seisova pohjalainen renessanssitapuli rakennettiin 1730-luvulla ensimmäisen kirkon peruskorjauksen yhteydessä.

Korjaustöistä huolimatta vanha kirkko todettiin 1787 korjauskelvottomaksi ja uusi kirkko rakennettiin nykyisen kirkon paikalle 1795. Vanha kellotapuli siirrettiin uuden kirkon viereen. Toisen kirkon suunnitteli kalajokinen Simon Silvén. Puiseen ristikirkkoon mahtui 800 henkilöä. Uuteen kirkkoon siirrettiin vanhan kirkon Erik Westzynthius vanhemman maalaukset. Alttariseinälle maalasi kirkkomaalari Thomas Kiempe viiden eri raamatuntapahtumia kuvaavan maalauksen muodostaman kokonaisuuden. Kirkon korjaustöissä 1908–1909 Westzynthius vanhemman kuvat siirrettiin kirkosta varastoon, mikä pelasti ne, kun Alavieskan toinen kirkko tuhoutui salamaniskun aiheuttamassa tulipalossa 2. toukokuuta 1916. Kirkosta pystyttiin pelastamaan vain kattokruunut ja seinälampetit.

Vakuutusrahojen avulla seurakunta pystyi rakentamaan vain väliaikaiseksi tarkoitetun "lautakirkon", joka palveli kirkkona lopulta yli 30 vuotta.

## Nykyisen kirkon rakentaminen
Nykyistä kirkkoa alettiin suunnitella 1938. Rakennustyöt aloitettiin 1939, mutta sotien ja niiden jälkeisen rakennustarvikepulan vuoksi kirkon valmistuminen viivästyi. Kirkko vihittiin käyttöön 19. joulukuuta 1948.

## Kirkkosalin sisustus ja urut
Alttaritaulun sijasta Alavieskan kirkossa on puusta veistetty krusifiksi, jonka teki itseoppinut taiteilija *Hugo Kähtävä* Alavieskan Kähtävänkylästä 1948. Kähtävä on myöhemmin tehnyt kirkkoon *Hyvä Paimen* -nimisen veistoksen. Kangasalan urkutehtaan rakentamat 18-äänikertaiset urut ovat vuodelta 1948.

## Lähteet

## Aiheesta muualla
* Anneli Santtila: Alavieskan kirkon korjaus 1908–09
Vladimir Mendelssohn

**Vladimir Mendelssohn** (29. marraskuuta 1949 Bukarest, Romania – 13. elokuuta 2021 Haag, Alankomaat) oli romanialainen säveltäjä, alttoviulisti ja pedagogi.

## Ura
Vladimir Mendelssohn syntyi musikaaliseen perheeseen ja opiskeli Bukarestissa alttoviulunsoittoa ja sävellystä. Hän oli isänsä säveltäjä-kapellimestari Alfred Mendelssohnin puolelta sukua Felix Mendelssohnille.

Mendelssohn opetti monissa konservatorioissa, kuten Pariisin konservatoriossa, jossa hänellä oli kamarimusiikin professuuri. Hän opetti myös Essenissä, Bolognassa ja Haagissa. Mendelssohn muutti Haagiin, Alankomaihin vuonna 1979.

Suomessa Mendelssohn oli Kuhmon kamarimusiikkifestivaalien vakituinen muusikkovieras, ja hän toimi tapahtuman taiteellisena johtajana elokuusta 2005.

Vladimir Mendelssohn sävelsi lukuisia teoksia muun muassa sinfonia- ja kamariorkesterille sekä soolosoittimille ja teki monien balettien ja elokuvien musiikin. 

Sittemmin Mendelssohn asui Pariisissa. Hänellä oli pianistivaimo ja poika.

## Lähteet
* Cygnel, Susanna: "Kuhmon Kamarimusiikin yllätyksellinen Mendelssohn." *OP* 1/2007, s. 16–17.

### Viitteet

## Aiheesta muualla
* Vladimir Mendelssohnin muistokirjoitus ''Helsingin Sanomissa''.
Airliners.net

**Airliners.net** on ilmailuaiheinen Internet-sivusto, joka sijaitsee Luulajan teknillisen yliopiston palvelimella. Sivuston perusti ruotsalainen Johan Lundgren vuonna 1997 hänen edellisen sivustonsa, vuonna 1994 perustetun **Pictures of Modern Airlinersin** seuraajaksi. Sivustolla on mm. keskustelupalsta, chat-huone, tietoja ja historiaa eri lentokonetyypeistä sekä laaja ilmailuaiheisten valokuvien kuvapankki, jonne kuka tahansa voi lisätä omia valokuviaan.

Vuonna 2007 Airliners.net myytiin Demand Media -yhtiölle.

## Aiheesta muualla
*Airliners.net
Marat Safin

**Marat Mubinovitš Safin** (, ; s. 27. tammikuuta 1980 Moskova) on entinen venäläinen tennispelaaja, joka voitti Australian avoimet 2005 ja Yhdysvaltain avoimet 2000. Maailmanlistan ykköspelaajana Safin oli 20. marraskuuta – 3. joulukuuta 2000. Urheilu-uransa jälkeen vuosina 2011–2017 Safin toimi valtioduumassa Yhtenäinen Venäjä -puolueen Nižni Novgorodin edustajana. Vuonna 2016 Safinista tuli ensimmäinen International Tennis Hall of Fame -galleriaan valittu venäläinen tennispelaaja.

## Yksityiselämä
Safin tulee tataariperheestä, mutta on myöntänyt, että ei itse osaa kieltä, eikä koe asiaa merkittäväksi. Hänen sukunsa on kotoisin Nižni Novgorodin alueen mišäärikylästä *Bolšoje Rybuškino*, (Большое Рыбушкино).

Safinin sisar Dinara Safina on myös tennisammattilainen.

## Tilastot
### Turnausvoitot

### Tulokset kausittain

## Lähteet
* Marat Safin ATP:n tietokannassa
Argumentum ad ignorantiam

**Argumentum ad ignorantiam** on argumentaatiovirhe, jossa väite todetaan todeksi tai epätodeksi vetoamalla todisteiden puutteeseen. Virhe esiintyy useimmiten keskusteluissa, joissa jotain ei ole mahdollista osoittaa todeksi tai joissa jotain ei ole toistaiseksi todistettu. Sen yleinen kaava on seuraava:

: Henkilö X esittää argumentin A
:Henkilö X ei esitä argumentille A todisteita
: Siispä A on epätosi

Se voidaan esittää myös käänteisessä muodossaan:

: Henkilö X esittää, että A on epätosi
: A:ta vastaan ei ole todisteita
: Siispä A on tosi

Argumentum ad ignorantiam tarkoittaa käytännössä samaa kuin *[[Todistuksen taakka|käänteinen todistustaakka]]*: syyllinen, kunnes toisin todistetaan.

**Pystytkö osoittamaan, että et tehnyt häirikkösoittoja N.N.:n puhelimeen viime yönä?*

## Katso myös
* Aukkojen jumala
* Occamin partaveitsi

## Lähteet
* Argumentum ad Ignorantiam 
* 

### Viitteet
Kesoil

**Kesoil Oy** oli suomalainen, K-ryhmään kuulunut huoltoasemayritys. Se perustettiin vuonna 1949 ja lakkautettiin vuonna 1995, jolloin Kesoileja alettiin muuttaa Neste-asemiksi. Yhtiönä Kesoil fuusioitiin vuoden 1995 lopulla Neste Liikennepalvelu Oy:hyn, josta tuli sittemmin Neste Markkinointi Oy:n osa.

## Historia
Yhtiön juuret olivat tamperelaisten ammattiautoilijoiden vuonna 1949 perustamassa *Autori Oy:ssä*. Ensimmäiset asemat olivat Tampereen ja Porin alueilla, ja ne toimivat seuraavan vuosikymmenen ajan Union-ketjussa. Omistajien erimielisyydet alkoivat kuitenkin haitata liiketoimintaa, ja niinpä yritys myytiin vuonna 1963 Keskolle. Uuden huoltoasemaketjun nimeksi tuli Kesoil. Yhtön pitkäaikainen toimitusjohtaja vuodesta 1963 aina vuoteen 1986 asti oli kauppaneuvoksen arvonimen saanut Esko Pietilä.

1960-luvulla syntyi *Motorest*-ketju, jossa Kesoilin yhteydessä oli motelli. Motorest Oy:n muina osakkaina olivat Yhtyneet Ravintolat Oy, Kesko, Autoliitto, Neste ja Finnlines. Motellit myytiin pois, mutta nimi jäi elämään ensin Kesoilin ja sittemmin Nesteen huoltoasemilla ravintolan nimenä. Silloin myös avattiin sadas Kesoil-asema ja saavutettiin kymmenen prosentin markkinaosuus. Vuonna 1972 Kesoilille siirtyi yrityskaupassa osa Gulfin asemista.

Kesoil uusi liikemerkkinsä 1980-luvun alussa, kun tikkataulu muutettiin neliöksi. Vuoden 1985 lopulla Kesko myi 40&nbsp;prosenttia Kesoilin osakkeista Nesteelle, jolloin sen omistusosuus nousi 89,9&nbsp;prosenttiin. Vuosikymmenen lopussa Kesoilin liikemerkkiä uudistettiin jälleen, ja ketjun uskottiin säilyvän itsenäisenä. Kesoil kuitenkin sulautettiin Nesteen huoltoasemaverkostoon vuonna 1995. Viimeisetkin Kesoilit katosivat teiden varsilta kolmen vuoden sisällä.

Suomen viimeinen Kesoil sijaitsi Kärkölässä. Nykyisin tontilla on SEO:n kylmäasema.

## Lähteet

## Aiheesta muualla
*Toivonen, Matti: *Kesoilin tarina 1949–1996.* Espoo: Neste markkinointi 1998.
*Pörssitieto: Täydentäviä yhtiötietoja, Kesoil
Sähköinen identiteetti

**Sähköinen identiteetti** (SID) on käyttäjän, sovellusohjelman, laitteen, palvelun tai säännöstön ominaisuus näiden toimiessa sähköisissä tietovälineissä kuten tietoverkoissa. Sähköinen Identiteetti on pakollinen tunniste yksilöityjen tai personoitujen verkkopalveluiden tarjoamisessa tai käyttämisessä. Laajasti tämä tarkoittaa kaikkien verkotettujen palveluiden käyttämistä ja suppeasti vain kirjautumista eli autentikointia. SID on termi, jolla viitataan laajaan viitekehykseen.

Sähköinen Identiteetti muodostaa keskeisen tekijän tietopalveluissa tapahtuvalle "Identiteetin hallinnalle".  Nykymuotoinen verkotettu tietotekniikka perustuu hyvin johdettuna laajasti kokonaisuuteen, jossa identiteetin hallinta on keskitetty ja identiteetti luo mm. työasemahallinnan ratkaisut sovellusten ja säännöstöjen jakeluun käyttäjätunnuskohtaisesti sekä käyttöoikeudet eri sovellusjärjestelmiin.

## Katso myös
* PKI on julkisen avaimen hierarkia joka mahdollistaa sähköisen identiteetin käytön
Sebastian Kehl

**Sebastian Kehl** (s. 13. helmikuuta 1980 Fulda, Länsi-Saksa) on saksalainen jalkapalloilija, joka pelasi pitkään Saksan Bundesliigassa Borussia Dortmundissa. Kehlin pelipaikka oli keskikenttä.

Kehl aloitti uransa Hannover 96:ssa vuonna 1999 ollessaan 19-vuotias. Hän ehti pelata seurassa 32 ottelua ja tehdä kaksi maalia ennen siirtoaan SC Freiburgiin. Freiburgissa Kehl pelasi lähes kaksi kautta, tehden 40 liigaottelussa neljä maalia ja viidessä UEFA Cup -ottelussa kolme maalia. Kesken toisen Freiburg-kauden hän siirtyi Borussia Dortmundiin, jossa hän voitti Saksan mestaruuden. Borussia Dortmundin riveissä hän pääsi myös pelaamaan Mestarien liigassa, jossa joukkue ei tosin menestynyt.

Ensimmäisen maaottelunsa Saksan riveissä hän pelasi vuonna 2001 Slovakiaa vastaan. Hän oli mukana vuoden 2002 MM-kilpailuissa, vuoden 2004 EM-kilpailuissa ja vuoden 2006 MM-kilpailuissa. Hän on pelannut maajoukkueessa 31 ottelua ja tehnyt niissä kolme maalia.

## Parhaat saavutukset
*Saksan mestaruus 2002
*MM-hopea vuonna 2002
*MM-pronssi 2006

## Lähteet

## Aiheesta muualla
* Virallinen kotisivu
Anttolan kirkko

**Anttolan kirkko** on alun perin Juvalle vuonna 1729 rakennettu puinen ristikirkko, joka siirrettiin nykyiselle paikalleen Anttolaan vuonna 1870. Kirkossa on istumapaikkoja 650 ihmiselle. Alkuperäinen 1700-luvulta peräisin oleva alttaritaulu, joka kuvaa Jeesusta ristillä on nykyisin sakastissa ja sen tilalla on noin vuodelta 1666 peräisin oleva krusifiksi. Kirkon saarnatuoli on sekin 1600-luvulta ja siten vanhempi kuin itse kirkko.

Kirkon 33-äänikertaiset urut ovat saksalaisen Rieger-Kloss-urkutehtaan tuotantoa ja peräisin vuodelta 1955.

Nykyistä kirkkoa on remontoitu kuuteen otteeseen. Ensimmäisen kerran vuonna 1884, jolloin kirkon oheen rakennettiin kellotorni. Toisen kerran kirkkoa remontoitiin 1891, jolloin alkuperäinen aumakatto muutettiin nykyisen kaltaiseksi harjakatoksi.

Kirkon sankarihautausmaan sankarimuistomerkin on suunnitellut lääninarkkitehti Eero Jokilehto. Muistomerkin reliefi on kuvanveistäjä Heikki Varjan työ vuodelta 1959.

## Anttolan kirkko Juvalla
Juvan seurakunnan vuonna 1666 rakennettu puukirkko vaurioitui myrskyssä ja purettiin 1727. Uusi kirkko tehtiin edeltäjänsä tavoin Juvan vanhalle hautausmaalle, kirkko valmistui 1729] ja oli tyypiltään tasavartinen ristikirkko. Kirkkoon siirrettiin vanhasta kirkosta kaikki irtain, myös saarnastuoli. Kirkko osoittautui heti alkuunsa liian pieneksi seurakunnan tarpeisiin ja sen laajentaminen suunniteltiin tehtäväksi 1700-luvun lopulla alkaneen ja vuonna 1814 valmiiksi saadun korjauksen yhteydessä. Laajennusta ei toteutettu, sen sijaan kirkon puulattia, paanukatto ja ikkunoiden puitteet uusittiin ja sakaristo korjattiin. Vuoden 1829 joulukirkossa puhkesi pakokauhu aiheettoman ja ajattelemattoman ”tuli on irti” -huudahduksen takia. Syntyneessä rynnistyksessä 15 nuorta naista kuoli. Juvan kirkkoherra Carl Gustaf Nykopp ehdotti jo kuukauden kuluessa onnettomuudesta uuden kirkon rakentamista. Sen rakentaminen alkoi vasta vuonna 1856 ja ensimmäinen jumalanpalvelus uusissa tiloissa oli elokuussa 1863. Vanha kirkko purettiin talvella 1869–1870 ja kuljetettiin ja pystytettiin Anttolaan. Kirkon mukana matkasivat myös Juvan aikaisemmasta kirkosta siirretyt alttariseinän krusifiksi ja saarnastuoli. Kirkkoa purettaessa saarnastuolin vuorilaudoituksen alta löytyi vuosiluku 1666, jonka on päätelty olleen aikaisemman kirkon rakennusvuosi.

## Lähteet
* 

### Viitteet

## Aiheesta muualla
*
Last Days

**Last Days** on vuonna 2005 valmistunut Kurt Cobainin viimeisistä elinpäivistä kertova elokuva. Cobainia näyttelee Michael Pitt, ja elokuvan on ohjannut Gus Van Sant.

## Aiheesta muualla
*
Per Mertesacker

**Per Mertesacker** (s. 29. syyskuuta 1984 Hannover, Ala-Saksin osavaltio, Länsi-Saksa) on saksalainen jalkapalloilija. Hän päätti pelaajauransa Englannin Valioliigan Arsenalissa vuonna 2018 ja siirtyi valmennustehtäviin.

Pitkänä, lähes kaksimetrisenä pelaajana Mertesacker puolusti tehokkaasti pois korkeat keskityspallot. Toisaalta nopeus ja taito pelata jalalla eivät kuuluneet Mertesackerin vahvuuksiin.

Mertesacker teki debyyttinsä ammattilaiskentillä Hannover 96 -joukkueessa vuonna 2003 Bundesliigaottelussa 1. FC Kölniä vastaan. Neljän kuukauden jälkeen hän pääsi uudestaan kentälle ja kuului siitä lähtien Hannoverin vakiokalustoon. Hän pelasi Hannoverissa kaikkiaan 74 bundesliigaottelua, joissa teki kahdeksan maalia, ennen kuin siirtyi Werder Bremeniin kesällä 2006. 

Mertesacker pelasi Bremenissä yhteensä 147 bundesliigaottelua, joissa teki 12 maalia. Hän voitti Liga-Pokalin 2006 ja Saksan cupin 2009. Parhaimmillaan hän teki Bundesliigassa viisi maalia kaudessa sekä 2005–2006 Hannoverille että 2009–2010 Werder Bremenille.

Mertesacker siirtyi Arsenaliin 11,3 miljoonan euron siirtosummalla elokuussa 2011. Hän on lokakuuhun 2015 mennessä pelannut 129 valioliigaottelua, joissa hän on tehnyt viisi maalia. Hän voitti FA Cupin ja FA Community Shieldin vuosina 2014 ja 2015.

Heinäkuussa 2017 Mertesacker kertoi lopettavansa pelaajauransa kauden 2017–2018 jälkeen ja siirtyvänsä Arsenalin akatemiajoukkueen päävalmentajaksi.

## Maajoukkue
Mertesacker pelasi ensimmäisen maaottelunsa Irania vastaan lokakuussa 2004. Lopullisen läpimurtonsa hän teki vuoden 2005 Maanosaliittojen Cupissa, jossa hän teki yhden maalinkin ottelussa Australiaa vastaan. Hänet valittiin myös Saksan maajoukkueeseen vuoden 2006 MM-kotikisoihin. Hän pelasi pronssia saaneessa Saksan joukkueessa kuusi ottelua. Hän pelasi täydet minuutit Saksan hopeajoukkueessa EM-kilpailuissa 2008 ja pronssijoukkueessa MM-kisoissa 2010. Vuoden 2012 EM-kilpailuissa hän kuului Saksan miehistöön, muttei saanut peliaikaa. Hän voitti kesällä 2014 jalkapallon maailmanmestaruuden Saksan paidassa. Hän pelasi kisoissa kuudessa ottelussa. Hän ilmoitti elokuussa 2014 lopettavansa maajoukkueuransa. Hän pelasi kaikkiaan 104 maaottelua, joissa teki neljä maalia.

## Lähteet

## Aiheesta muualla
Luettelo televisiosarjan Simpsonit jaksoista

Tämä on **luettelo kaikista televisiossa esitetyistä ja esitettävistä [[Simpsonit]]-jaksoista**. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.

Millään tuotantokaudella jaksot eivät ole täysin tuotantokauden koodin (esim. 1. tuotantokaudella 7G) mukaisessa järjestyksessä. Suomessa Kolmoskanava (vuoteen 1992 asti) ja myöhemmin MTV3 esitti ensiesityksissään tuotantokaudet 1–8 tuotantokoodin mukaisessa järjestyksessä, joka ei vastannut Yhdysvaltain alkuperäistä esitysjärjestystä. Myöhemmissä uusinnoissa jaksot ovat kuitenkin esitetty oikeassa järjestyksessä.

Joillakin jaksoilla on ollut useampia nimisuomennoksia. Tässä luettelossa jakson suomenkielinen nimi on ensimmäinen jaksosta käytetty suomenkielinen nimi.

*[[The Tracey Ullman Show]]*´ssa esitetyt Simpsons-lyhytfilmit ovat sivulla Simpsoneiden lyhytfilmit.

## Tuotantokaudet
### 1. tuotantokausi

### 2. tuotantokausi

### 3. tuotantokausi

### 4. tuotantokausi

### 5. tuotantokausi

### 6. tuotantokausi

 Esitetty kaapelikanava TVTV!:llä (nyk. Sub)

### 7. tuotantokausi

### 8. tuotantokausi

### 9. tuotantokausi

### 10. tuotantokausi

### 11. tuotantokausi

### 12. tuotantokausi

### 13. tuotantokausi

### 14. tuotantokausi

### 15. tuotantokausi

### 16. tuotantokausi

### 17. tuotantokausi

### 18. tuotantokausi

### ''The Simpsons Movie'' (2007)

### 19. tuotantokausi

### 20. tuotantokausi

### 21. tuotantokausi

### 22. tuotantokausi

### 23. tuotantokausi

### 24. tuotantokausi

### 25. tuotantokausi

### 26. tuotantokausi

### 27. tuotantokausi

### 28. tuotantokausi

### 29. tuotantokausi

### 30. tuotantokausi

### 31. tuotantokausi

### ''Playdate with Destiny'' (2020)

### 32. tuotantokausi

### 33. tuotantokausi

### 34. tuotantokausi

### 35. tuotantokausi

### 36. tuotantokausi

## Katso myös
*Kauhujen talo

## Lähteet
* Springfield Nuclear Power Plant 
* Simpsonien virallisten internet-sivujen jakso-opas 
* MTV3:n jakso-opas Simpsoneista
* Telkku.com
* TV-opas.com

### Viitteet
Jonne

**Jonne** on suomalaisen miehen etunimi. Jonnen nimipäivä on 29. maaliskuuta, jolloin on myös Jounin, Jonin, Joonaksen, Joonan ja Jonnin nimipäivä. 

Maaliskuuhun 2026 mennessä nimi Jonne on annettu noin 3&nbsp;920 henkilölle, joista melkein puolet on syntynyt 1980- ja 1990-luvuilla.

Jonne-nimitystä pienellä alkukirjaimella käytetään arkikielessä joskus nolosti käyttäytyvästä teini-ikäisestä. Ilmausta voidaan käyttää myös toteamuksena ”*Jonnet ei muista...*” tarkoittamaan nuoremmille ikäryhmille tuntematonta vanhempien ikäryhmien tuntemaa asiaa.

## Tunnettuja Jonne-nimisiä
* Jonne Anttonen (1898–1958), yritys- ja järjestöjohtaja, talousasiantuntija
* Jonne Halttunen (s. 1985), rallin kartanlukija
* Jonne Hankimaa (s. 1966), Suomen Rahapajan toimitusjohtaja
* Jonne Hattunen (s. 1985), jääkiekkoilija
* Jonne Hjelm (s. 1988), jalkapalloilija
* Jonne Jantunen (s. 1996), jääkiekkoilija
* Jonne Junkkarinen (s. 1990), salibandyn maailmanmestari
* Jonne Järvelä (s. 1974), Korpiklaani-yhtyeen vokalisti ja kitaristi
* Jonne Kemppainen (s. 1986), pesäpalloilija
* Jonne Kemppinen (s. 1981), jalkapalloilija
* Jonne Koski (s. 1994), crossfit-urheilija
* Jonne Kuivala (1902–1956), kommunistipoliitikko ja toimittaja
* Jonne Kunnas (s. 1992), jalkapallovalmentaja
* Jonne Kuusisto, hip hop -artisti
* Jonne Kähkönen (s. 1973), urheiluvalmentaja
* Jonne Lakanen (s. 1979), suunnistaja
* Jonne Aaron Liimatainen (*Jonne Aaron*, s. 1983), muusikko ja lauluntekijä, Negative-yhtyeen keulahahmo
* Jonne Luhtavaara (s. 1997), pesäpalloilija
* Jonne Matikainen (s. 2004), pesäpalloilija
* Jonne Piippo (1914–1985), kirjailija
* Jonne Rautjärvi (s. 1999), autourheilija
* Jonne Saarinen (s. 1997), koripalloilija
* Jonne Tammela (s. 1997), jääkiekkoilija
* Jonne Valtonen (s. 1976), pelimuusikko ja elektronisen musiikin säveltäjä
* Jonne Virtanen (s. 1988), jääkiekkoilija
* Jonne Willman (s. 1977), seiväshyppääjä

## Lähteet
Uumajan lentoasema

**Uumajan lentoasema**  sijaitsee Ruotsissa, noin 5 kilometriä Uumajasta etelään. Se on Pohjois-Ruotsin toiseksi suurin ja Ruotsin kuudenneksi suurin lentoasema. Vuonna 2024 lentoaseman kautta kulki yhteensä noin 675&nbsp;000 matkustajaa.

## Historia

Lentoasema vihittiin käyttöön toukokuussa 1962.

## Infrastruktuuri ja fasiliteetit

Lentoasemalla on yksi 2&nbsp;302 metriä pitkä kiitotie 14/32.

Lentoaseman terminaali uudistettiin kokonaisuudessaan vuonna 2008. Asiakkaita palvelee terminaalissa sijaitsevat kahvila ja kioski.

## Lentoyhtiöt ja kohteet

Uumajan lentoasemalta operoi neljä lentoyhtiötä neljällä reitillä (tammikuu 2026).

## Lähteet

## Aiheesta muualla

* Lentoaseman kotisivut
Avaarit (muinainen kansa)

**Avaarit** olivat aasialaista alkuperää oleva paimentolaiskansa, joka tunkeutui länteen ja asui noin vuosina 550–800 Keski-Euroopassa osapuilleen nykyisen Unkarin alueella.

Avaarien alkuperästä ei ole täyttä varmuutta. Heidät luetaan kielellisesti joko turkkilaisiin tai mongoleihin ja heidän alkukodikseen on esitetty eri alueita Keski-Aasiassa. Joka tapauksessa 500-luvun alussa avaarit olivat paimentolaiskansa Euraasian aroilla, mutta joutuivat siirtymään Eurooppaa kohti muiden turkkilaisten ja mongolilaisten kansojen kasvattaessa vaikutusvaltaansa idässä ja etelässä. 

Paljolti samaan tapaan kuin hunnit runsas vuosisata aiemmin, avaarit saapuivat vuoden 555 jälkeen Eurooppaan, Mustanmeren pohjoispuolelle. Bysantin Justinianus I neuvotteli heidät puolelleen ja avaarit kääntyivätkin pohjoiseen sekoittamaan germaanikansojen elämää. Tämän johdosta langobardit muuttivat vuonna 568 Alppien yli Italiaan, mitä pidetään viimeisenä germaanien kansainvaelluksista. Avaarit asettuivat Pannonian tasangolle Tonavan ympäristöön.

Pannoniassa asui slaavilaisia kansoja, joita vastatulleet avaarit ryhtyivät hallitsemaan. He tekivät maastaan käsin ajoittain hävitysretkiä nykyisen Saksan alueelle ja Italiaankin, mikä herätti lännessä kostonhalua heitä kohtaan. Muutamien vuosikymmenten ajan alueella oli suhteellisen rauhallista, mutta 600-luvun alkupuolella aroilta alkoi taas säännöllisemmin tulla eri paimentolaisheimojen hyökkäyksiä, ja Bysantinkin asennoituminen muuttui vihamieliseksi. Avaarit yrittivät parikin kertaa suurta ryöstöretkeä Konstantinopoliin, mutta epäonnistuivat. Vuoden 626 suuressa hyökkäyksessä Bysanttia vastaan persialaiset piirittivät Konstantinopolia itäpuolelta vallattuaan kaikki Bysantin Aasian puoleiset alueet, avaarien kaani piiritti kaupunkia lännessä ja avaarien laivasto osallistui piiritykseen. Bysantti kykeni silti torjumaan tämänkin hyökkäyksen, vaikka keisari Herakleios oli sen aikaan muualla. Vähän myöhemmin avaarien valtakuntaa alkoivat uhata bulgaarit, mutta se selvisi silti vielä toistasataa vuotta. 

Avaarit alkoivat vähitellen heiketä sisäisiin kiistoihinsa, kun samaan aikaan muut kansat vahvistuivat. Vuosien 791 ja 803 välillä käydyissä sodissa Kaarle Suuren johtama Frankkien valtakunta murskasi avaarit, ja bulgaarit täydensivät tämän jälkeen tuhoa. Kaarle Suuri ja Bulgaria jakoivat suurimman osan Tonavan maista. Avaarit menettivät sekä valtakuntansa että yhteyden muihin arojen kansoihin, ja he katoavat nopeasti tämän jälkeen historiasta. Kansakunta sulautui 800-luvun kuluessa täysin alueen slaaveihin, ja kun *madjaarit* eli unkarilaiset saapuivat Pannoniaan vuonna 896, ei avaareita enää ollut. 

Avaarien tuona aikana puhumaa kieltä kutsutaan myös *avaarin kieleksi*, vaikkei sillä varmastikaan ole yhteyttä nykyavaariin. Kieltä, kuten puhujiaankin, on arveltu niin turkkilaiseksi kuin mongolilaiseksi, eikä sitä ole pystytty luokittelemaan tarkemmin.

## Lähteet

## Aiheesta muualla

* 
* 
* 
* 
*
Runsas luku

**Runsas luku**, **abundantti luku** tai **rikas luku** on positiivinen kokonaisluku, jonka positiivisten tekijöiden (lukua itseään lukuun ottamatta) summa on suurempi kuin luku itse. Esimerkiksi 12 on runsas luku, koska 1 + 2 + 3 + 4 + 6 = 16 > 12.

Pienimmät runsaat luvut ovat 12, 18, 20, 24, 30, 36, 40, 42, 48, 54, 56, 60, 66, 70, 72, 78, 80, 84, 88, 90 ja 96. Monet pienimmistä runsaista luvuista ovat parillisia. Pienin pariton runsas luku on 945. Parillisia ja parittomia runsaita lukuja on äärettömän monta. Runsaiden ja täydellisten lukujen monikerrat ovat runsaita lukuja. Jokainen 20&nbsp;161:tä suurempi kokonaisluku voidaan esittää kahden runsaan luvun summana.

Osa runsaista luvuista on outoja lukuja. Positiiviset kokonaisluvut, jotka eivät ole runsaita, ovat joko täydellisiä tai vajaita.

## Lähteet
* Abundant Number &ndash; MathWorld 

### Viitteet
Luettelo In the Groove 2:n kappaleista

Tämä lista sisältää *[[In the Groove 2]]* -tanssipelin kappalelistauksen.  Peli sisältää alla olevan listan lisäksi alkuperäisen ''In the Groove'' -tanssipelin kappaleet.

Tilan säästämiseksi vaikeustasot ovat taulukossa lyhennettyinä:
:N = Novice
:E = Easy
:M = Medium
:H = Hard
:X = Expert

Oletuksena lukitut kappaleet on merkitty punaisella.  Joidenkin kappaleiden Expert -taso taas on lukittuna, vaikka muita tasoja pystyy pelaamaan, nämä kappaleet on merkitty tähdellä.

*In the Groove* -pelin kotiversiossa esiintyneet kappaleet on merkitty vihreällä.
Aleksanteri VII

**Aleksanteri VII**, alkuperäiseltä nimeltään **Fabio Chigi**, (13. helmikuuta 1599 Siena, Italia – 22. toukokuuta 1667 Rooma, Italia) oli paavina 7. huhtikuuta 1655 – 22. toukokuuta 1667. Hänet valittiin 237:nneksi paaviksi yksimielisesti.

Aleksanteri VII laillisti lopullisesti jansenismin kieltämisen. Tämän prosessin oli laittanut alulle paavi Innocentius X. Aleksanteri myös lisäsi Pascalin teoksen *Provinciales* kiellettyjen kirjojen luetteloon eli ''Indexiin''. Hän myös yritti hillitä protestantismin leviämistä sekä Italiassa että Englannissa.

Hän oli paavinvallan edustajana Euroopassa käydyissä Westfalenin rauhan esineuvotteluissa, jotka päättyivät vuonna 1648 tehtyyn rauhansopimukseen ja näin päättivät kolmekymmenvuotisen sodan.

Hänen aikanaan päättyivät myös Pietarinaukion rakennustyöt Berninin pylväikköjen valmistumiseen. Hänellä oli myös voimaa sietää ja kestää Ranskan kuninkaan Ludvig XIV:n aiheuttamat nöyryytykset.

## Lähteet
*

### Viitteet

## Aiheesta muualla
Faisal I (Saudi-Arabia)

**Faisal ibn Abdilaziz Al Sa’ud** (; 14. huhtikuuta 1906 – 25. maaliskuuta 1975) oli Saudi-Arabian kuningas vuodesta 1964 vuoteen 1975.

## Elämäkerta

Faisal syntyi Riadissa yhtenä Ibn Sa’udin vanhimmista pojista. Ibn Sa’udin lasten määrää ei tarkkaan tiedetä, mutta arviot ovat 50 ja 200 välillä.  Faisal sai varsin nuorena useita vastuullisia tehtäviä, ja nousi maansa ulkoministeriksi 1932. Veljensä Sa’udin lähdettyä maanpakoon talousepäselvyyksien vuoksi Faisal nousi kuninkaaksi 1964.

Faisalin hallistuskaudella öljyntuotanto kasvoi ja saudien hallitus rikastui. Niinpä Faisal saattoi toteuttaa ennennäkemättömiä uudistuksia, mm. television ja koulutusta tytöille. Vaikka vanhoilliset wahhabipapisto vastustivat uudistuksia, Faisal yritti modernisoida maataan pysyen silti islamin arvoissa.

1973 Faisal alkoi määrätietoisesti kasvattaa maastaan sotilasmahtia. Sanotaan, että vuoden 1973 öljykriisi oli pitkälti Faisalin masinoima teko valtion varojen kartuttamiseksi aseostoja varten.

Vuonna 1975 Faisalin veljenpoika Faisal ibn Musa’id surmasi hänet ampumalla. Veljenpoika tuomittiin teosta kuolemaan ja hänet teloitettiin Riadissa saman vuoden kesäkuussa. 

## Lähteet

## Aiheesta muualla
Vajaa luku

**Vajaa luku** eli **köyhä luku** on positiivinen kokonaisluku, jonka itseään pienempien tekijöiden summa on pienempi kuin luku itse. Esimerkiksi 21 on vajaa luku, koska 1 + 3 + 7 = 11 .

Ensimmäisiä vajaita lukuja ovat 1, 2, 3, 4, 5, 7, 8, 9, 10, 11, 13, 14, 15, 16, 17, 19, 21, 22, 23 ja 25. Kaikki alkuluvut, niiden potenssit ja vajaiden ja täydellisten lukujen itseään pienemmät tekijät ovat vajaita lukuja. Vajaita lukuja on siis äärettömän paljon.

Positiiviset kokonaisluvut, jotka eivät ole vajaita, ovat joko täydellisiä tai runsaita.

## Lähteet
* Deficient Number – Wolfram MathWorld 

### Viitteet
Luettelo In the Grooven kappaleista

Tämä lista sisältää kaikki 75 kappaletta, jotka ilmestyvät *[[In the Groove]]* -tanssipelin kolikkopeli- sekä kotikonsoliversiossa. Kaikkia kappaleita voi pelata *[[In the Groove 2]]*:ssa. Katso myös ''In the Groove 2'' -tanssipelin kappalelistaus.

Tilan säästämiseksi vaikeustasot on lyhennetty seuraavasti:
:N = Novice
:E = Easy
:M = Medium
:H = Hard
:X = Expert

Oletuksena lukitut kappaleet on merkitty punaisella. Kotiversion esimaistiaiskappaleet *In The Groove2*:sta on merkitty vihreällä.  Näiden kappaleiden pelaaminen vaatii myös lukitusten purkamisen.

Kappaleita voi pelata Novice -tasolla pelin kotiversiossa sekä jatko-osassa. "Why Me" -kappaleen Single -tilan Expert -taso on merkitty tähdellä, ja Double -tilan Expert -taso hatulla. Näitä tasoja ei voi pelata *In The Groove*:ssa, mutta ne ovat pelattavissa jatko-osassa.
"Liquid Moon":ia pystyy pelaamaan vain *Energy* Marathon -radalla, mutta on vapaasti pelattavissa kotiversiossa sekä jatko-osassa.
Fakiiri

**Fakiiri** () on alkujaan tarkoittanut köyhää tai kerjäläistä. Sanaa on käytetty myös hindulaisista askeeteista. Sana tulee arabian kielestä, jossa *faqiri* tarkoittaa köyhyyttä. Sanaa käytetään uskonnollisesta erakosta, mutta myös katujen kerjäläisestä, joka toistaa pyhiä tekstejä. Fakiirien sanotaan tekevän ihmeitä. Suufilainen islam levisi Pohjois-Intiaan Suurmogulien valtakunnan myötä 1500-luvulla.

## Viihteessä

Esimerkiksi sirkuksissa ja elokuvissa fakiiri on roolihahmo, joka tekee askeettisia taikatemppuja omalla vartalollaan: nukkuu piikkimatolla, kävelee kuumien hiilten päällä, nielee tai puhaltaa tulta tai leijuu ilmassa. Tällaisilla tempuilla ei yleensä ole uskonnon harjoittamisen kanssa mitään tekemistä.

## Lähteet

## Aiheesta muualla

* Fakiirien ihmeellisimmätkin taikatemput paljastettu, Helsingin Sanomat, 29.08.1937, nro 231, s. 34, Kansalliskirjaston digitaaliset aineistot
* Nyt paljastamme fakiirin temput!, Seura, 03.03.1938, nro 9, s. 10, Kansalliskirjaston digitaaliset aineistot
Marcell Jansen

**Marcell Jansen** (s. 4. marraskuuta 1985 Mönchengladbach, Nordrhein-Westfalenin osavaltio, Länsi-Saksa) on saksalainen jalkapallovaikuttaja ja entinen puolustaja. Tammikuusta 2019 lähtien hän on toiminut Hamburger SV:n puheenjohtajana. 

## Ura
Ammattilaisuransa Jansen aloitti vuonna 2004 Borussia Mönchengladbachissa. Ensimmäisellä kaudellaan hän pelasi 18 ottelua ja teki yhden maalin. Seuraavalla kaudella hän pelasi 32 ottelua ja teki kolme maalia, ollen yksi joukkueensa parhaista puolustajista. Kesäkuussa 2007 Bayern München osti hänet 9 miljoonalla eurolla. Bayernissa hän saavutti Saksan cupin ja liigamestaruuden. Elokuussa 2008 Hamburger SV osti hänet 8 miljoonalla eurolla. jansen edusti urallaan HSV:tä yli 150 ottelussa, kunnes päätti uransa seurassa vuonna 2015. Sopimuksensa päätyttyä hän ilmoitti lopettavansa aktiiviuransa 29-vuotiaana, koska ei halunnut pelata muissa seuroissa kuin HSV:ssä. 

Maajoukkuedebyyttinsä Jansen teki vuonna 2005 Slovakiaa vastaan. Saksan valmentaja Jürgen Klinsmann vakuuttui nopeasti nuoren puolustajan taidoista ja valitsi hänet vuoden 2006 MM-kilpailuihin, joissa hän oli joukkueensa nuorin pelaaja. Jansen pelasi urallaan 45 maaottelua ja teki niissä kolme maalia.

Pelaajauransa jälkeen Jansen toimi tv-kommentaattorina Sky-kanavalla. 

Tammikuussa 2019 Jansen valittiin HSV:n puheenjohtajaksi. 

## Lähteet
* Virallinen kotisivu 
* Jansenin tilastot kicker.com:ssa 

### Viitteet
Joosef I

**Joosef I** on useiden hallitsijoiden nimi:

* Pyhän saksalais-roomalaisen keisarikunnan keisari Joosef I (1678–1711)
* Portugalin kuningas Joosef I (1750–1777)
* Napolin ja Espanjan kuningas Joosef I, paremmin tunnettu nimellä Joseph Bonaparte (1768–1844)
Luulajan lentoasema

**Luulajan lentoasema**  sijaitsee Ruotsissa, kymmenen kilometriä Luulajan kaupungista kaakkoon. Se on matkustajamääriltään Pohjois-Ruotsin suurin, ja Ruotsin viidenneksi suurin lentoasema. Vuonna 2007 lentoaseman kautta kulki 930 180 matkustajaa, enimmäkseen Tukholmaan tai Tukholmasta. Lentoasemalla on yksi kiitotie (14/32), jonka mitat ovat 3&nbsp;350 &times; 45 m.

## Lentoyhtiöt ja kohteet
*Barents AirLink (Pajala)
*City Airline (Göteborg-Landvetter)
*Direktflyg (Sundsvall)
*Norwegian Air Shuttle (Tukholma-Arlanda)
*NextJet (Uumaja, Östersund)
*Scandinavian Airlines System (Kiiruna, Tukholma-Arlanda)

### Rahtiyhtiöt
*Korean Air Cargo (Soul-Incheon)

## Lähteet

## Aiheesta muualla

* Lentoaseman kotisivut
Tinktuura

**Tinktuura** (, värjäys) on lääkkeenä käytetty jonkin kuivatun kasvin alkoholiuute. Kansanomainen nimitys tinktuuralle on 'tipat'. Tinktuuroita valmistetaan useimmiten joko perkoloimalla tai maseroimalla. Luontaislääkkeet ovat usein tinktuuroita, esimerkiksi auringonhattu-uute. Uuttamiseen käytetään vahvaa, 40–60-prosenttista etanoli-vesi-seosta. Tinktuura voi sisältää myös eläinperäistä vaikuttavaa ainetta. Kuivatun aineen ja uuttamisnesteen suhde joko 1:10 tai 1:5.

Rohdosten uuttamisen spriillä aloitti sveitsiläissyntyinen luonnonfilosofi ja lääkäri Paracelsus (1493–1541) ja hän myös nimesi lääkemuodon tinktuuraksi.

## Lähteet

## Aiheesta muualla

*Yrttitarhan tietopankki
Lee Cheon-su

**Lee Cheon-su** (hangul 이천수, hanja 李天秀, kirjoitetaan myös *Lee Chun-Soo*; s. 9. heinäkuuta 1981) on eteläkorealainen jalkapalloilija. Hän pelasi seuratasolla muun muassa Espanjassa ja Alankomaissa.

Lee oli yksi Etelä-Korean maajoukkueen kantavia voimia vuoden 2002 MM-kisoissa ja vuoden 2004 kesäolympialaisissa. MM-kisojen jälkeen Lee siirtyi Espanjaan Real Sociedadin joukkueeseen. Hän oli ensimmäinen korealainen pelaaja Primera Divisiónissa. Heikon kauden jälkeen hänet lainattiin Numanciaan, josta hän palasi takaisin kotimaahansa Ulsanin joukkueeseen. Koreassa Lee johdatti Ulsanin maansa mestaruuteen vuonna 2005 ja hänet valittiin K-liigan arvokkaimmaksi pelaajaksi. Kesällä 2007 hän siirtyi Alankomaiden pääsarjassa, Eredivisiessä pelaavan Feyenoordin joukkueeseen.

Lee kuului Etelä-Korean joukkueeseen vuoden 2006 MM-kisoissa ja pelasi avauskokoonpanossa joukkueen jokaisessa kolmessa ottelussa.

## Lähteet
Ahn Jeong-hwan

**Ahn Jeong-hwan** (hangul 안정환, hanja 安貞桓; s. 27. tammikuuta 1976 Paju, Etelä-Korea) on eteläkorealainen jalkapalloilija.

Ahn muistetaan parhaiten MM-kisoista 2002, jolloin hän pudotti Italian jatkosta pudotuspelivaiheen ensimmäisellä kierroksella kultaisella maalillaan, jonka turvin Etelä-Korea selviytyi puolivälieriin. Ahn oli tuolloin lainassa italialaisessa Perugian joukkueessa. Perugian omistaja Luciano Gaucci oli seuraavana päivänä italialaisessa *[[La Gazzetta dello Sport]]* -urheilulehdessä sanonut, että hän ei aio maksaa enää palkkaa pelaajalle, joka oli pudottanut Italian jatkosta. Perugia veti lausuntonsa myöhemmin takaisin, mutta Ahn ei enää halunnut palata joukkueeseen.

Perugiasta Ahn siirtyi takaisin Aasiaan ja Japanin J. Leagueen, jossa hän pelasi Shimizu S-Pulsessa ja Yokohama F Marinosissa. Heinäkuussa 2005 hän palasi Eurooppaan, kun hän teki sopimuksen Ranskan FC Metzin kanssa. Helmikuussa 2006 hän siirtyi Saksan toiseksi korkeimmalla sarjatasolla pelanneeseen MSV Duisburgiin.

Ahn pelasi Etelä-Korean joukkueessa vuoden 2006 MM-kisoissa ja tuli vaihtopelaajana kentälle joukkueen jokaisessa kolmessa ottelussa.

## Lähteet
William Blum

**William Henry Blum** (6. maaliskuuta 1933 Brooklyn, Yhdysvallat – 9. joulukuuta 2018 Arlington, Yhdysvallat) oli yhdysvaltalainen kirjailija ja yksi tunnetuimpia Yhdysvaltain ulkopolitiikan kriitikoita. Hän työskenteli Yhdysvaltain ulkoministeriössä, mutta jäi työttömäksi vastustaessaan avoimesti Vietnamin sotaa. Hän lähti Yhdysvaltain ulkoministeriöstä vuonna 1967.

Blum kirjoitti suuren suosion saaneen *[[Roistovaltio (kirja)|Roistovaltio]]*-kirjan ja sen eräänlaisen jatko-osan nimeltään *[[Kuoleman imperiumi]]*. Hänen kirjoittamansa on myös kirja *Killing Hope*, joka kertoo Yhdysvaltain tekemistä interventioista toisen maailmansodan jälkeen. Blum itse kertoi aikoneensa tehdä lehtijutun interventioista, mutta huomattuaan aiheen laajuuden siitä syntyi kirja. Noam Chomsky on sanonut Blumin kirjan olevan laajin ja täydellisin asiaa käsittelevä teos. Blum toimi myös freelance-journalistina ympäri maailmaa.

New Yorkissa syntyneen Blumin vanhemmat olivat puolalaisia siirtolaisia. Blum opiskeli yliopistossa kirjanpitoa ja tietotekniikkaa. Hänellä oli saksalainen vaimo, jonka hän tapasi asuessaan Saksassa. Parilla on yksi poika.

Vuonna 2004 Blum nimitettiin neuvonantajaksi Yhdysvaltain vihreiden puolueen kansainväliseen komiteaan. Blum aikoi myös elokuvakäsikirjoittajaksi ja suunnitteli yhteistyötä ystävänsä Oliver Stonen kanssa, mutta koska Blumin käsikirjoitukset olivat liian radikaaleja, ei rahoitusta löytynyt. Vuonna 2006 Blum kertoi brittien olevan kiinnostuneita tekemään hänen kirjojensa pohjalta TV-sarjan.

## Kirjat
* *The CIA: A Forgotten History* (1986)
* *[[Roistovaltio (kirja)|Roistovaltio]]* (*Rogue State: A Guide to the World's Only Superpower* 2000, suom. 2002 Kustannusosakeyhtiö Sammakko)
* *West-Bloc Dissident: A Cold War Memoir* (2002)
* *Killing Hope: U.S. Military and CIA Interventions Since World War II*, revised edition (2003)
* *[[Kuoleman imperiumi]]* (*Freeing the World to Death: Essays on the American Empire* 2004, suom. 2005 Kustannusosakeyhtiö Sammakko)

## Lähteet

## Aiheesta muualla
* Blumin nettisivut
* Tietoa William Blumista ja hänen työstään
* Blumin mielipiteitä 
* William Blumin mielipiteitä Venezuelan vallankaappausyrityksestä vuonna 2002 
* Forsberg, Tiina: Bin Laden suosittaa  Fifi. 5/2006.
* Forsberg, Tiina: Amerikkalaisen imperialismin syväkurkku Turun ylioppilaslehti. 22.9.2006.